
AVIZ
asupra propunerii legislative privind unele măsuri privind buna organizare şi desfăşurare a alegerilor locale din anul 2020


	În conformitate cu prevederile art.94 și 115 alin.(1) din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică și amenajarea teritoriului a fost sesizată, pentru dezbatere şi avizare, în procedură de urgență, prin adresa nr. PLx.451 din 27 iulie 2020, cu propunerea legislativă privind unele măsuri privind buna organizare şi desfăşurare a alegerilor locale din anul 2020.
	Potrivit prevederilor art.61 din Regulamentul Camerei Deputaţilor, republicat,  cu modificările și completările ulterioare, membrii Comisiei au examinat propunerea legislativă sus menţionată în şedinţa online din 26 octombrie 2020.
	În urma finalizării dezbaterilor, membrii comisiei au hotărât, cu unanimitate de voturi, avizarea negativă a propunerii legislative.

